भोपाल. लिखने के शौक ने पैलेस आर्चेड में रहने वाली दिव्या शंकरन को लेखक बना दिया। दिव्या को लिखने की प्रेरणा अखबारों में प्रकाशित होने वाले लेखों को पढ़कर हुई। हालांकि बचपन से ही कुछ कुदरती लिखने का शौक रखने वाली दिव्या बादलों को देखकर और कुछ आकृतियों की कल्पना कर उसी को कहानी बनाकर लिखने लगी।
दिव्या ने अभी तक दर्जनों लेख लिखे हैं। दिव्या ने अपनी लिखी हुई कहानियों को जीएस पॉटरी डॉट कॉम पर भेजा, जहां दिव्या की लिखी हुई कहानियों को बहुत सराहा जा रहा है। दिव्या ने अपने बारे में बताया कि उन्होंने एक दिन बैठे-बैठे अपने अंदर की भावनाओं को बाहर प्रकट करने के लिए लिखना शुरू किया, तो वह एक सुंदर रचना बन गई। फिर वह लिखती गईं। दिव्या ने बताया कि उन्होंने बच्चों व अवसरवादियों पर भी कविताएं लिखीं। इसके अलावा मैनेजमेंट में आर्टिकल लिखने का भी शौक रखती हैं।
hin_Deva hin_Deva